Imtella' Ġunju 15, 2021 - Aġġornata 15 Ta' Ġunju, 2021 6:03pm Fuq xi menù tipiku Taljan x'aktarx issib il-platti mifruda skont jekk humiex tal-art (di terra) jew tal-baħar (di mare). Sajjied Sqalli iżda ltaqa' ma' xena mhux tas-soltu, meta dak li suppost ikun taħt it-taqsima tal-art spiċċa fit-taqsima tal-baħar. Meta kien bejn sema u ilma, mal-5 mili 'l barra mill-art, Gianluca Passarella lemaħ dak li ħaseb li kien kelb il-baħar. Meta resaq iktar viċin iżda bilkemm seta' jemmen lil għajnejh, għax sab żewġt iħnieżer selvaġġi, magħrufa bit-Taljan bħala chingiali. Passarella beda jimmanuvra d-dgħajsa biex jipprova jiggwida l-ħnieżer, x'aktarx għajjenin u bil-għatx, biex jgħumu lejn l-art.